Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 155

9. évfolyam Témakör Tartalom Hormonális szabályozás A hormonális szabályozás alapelvei. Hormonhiány vagy túltermelés következtében fellépő leggyakoribb betegségek (pajzsmirigy, hasnyálmirigy, mellékvese legfontosabb hormonjai). A hormonok szerepe az ivari működés szabályozásában. Immunitás Az immunitás. Védőoltások. Vércsoportok. Az emberi szexualitás Családtervezés Az emberi szexualitás. Párválasztás, felkészülés a családi életre. A fogamzásgátlás módjai. Utódvállalás, családtervezés, genetikai tanácsadás. A terhesség, terhesgondozás, az embrionális fejlődés. A szülés. A terhességmegszakítás veszélyei. A szülő és gyermek kapcsolata. Csecsemőápolás. A kisgyermekek gondozása. A felnőttek felelőssége a gyermekek egészséges felnevelésében. Környezet-egészségtani, munkaegészségtani ismeretek Lakó- és munkahelyi környezetünk higiéniája. Az egészséget veszélyeztető szokások: a dohányzás, az alkoholizmus, a drogok használata, a felelőtlen szexualitás, az AIDS veszélye. Az egészség megőrzése A szűrővizsgálatok, fogászati kezelés, a megfelelő pihenés, regenerálódás, korszerű táplálkozási szokások kialakítása. Egészséges életvezetés a felnőttkorba lépéskor. Követelmény — A tanuló tudjon példákat mondani a hormonális szabályozás fontosságára. — Ismerje a védőoltások szerepét az egészség megóvásában. — Tudatosodjon benne, hogy a korai szexualitás számos veszélyt rejt magában, az önmegtartóztatásnak nincsenek káros hatásai. — Alakuljon ki a tanulókban felelősségtudat a családalapítással kapcsolatban. — Ismerje a terhességmegszakítás veszélyeit. — Tudja, hogy a szülők felelősséggel tartoznak gyermekeik neveléséért. — Váljék igényévé az otthoni és munkahelyi környezet higiénikusan tartása. — Utasítsa el az egészséget károsító szokásokat. — Tudja, hogy saját egészsége megőrzéséért tudatosan tennie kell.

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes